
	Nr.p.k.
	Projekta redakcija
	Iebildums / Priekšlikums
	Autors

	1.
	Anotācija (ex-ante)
1.6. Cita informācija
	Priekšlikums
Lūdzam papildināt anotācijas 1.6. sadaļu ar informāciju, vai grozījumi līgumā par projekta īstenošanu tiek uzskatīti par būtiskiem un ietekmē projekta ietvaros veicamo darbību veidu, projekta mērķus vai īstenošanas nosacījumus.
Piedāvātā redakcija
-
	Sintija Gedvila (FM)

	2.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Priekšlikums
Ņemot vērā noteikumu projekta 2.punktā paredzēto Kohēzijas fonda finansējuma samazinājumu, lūdzam aizpildīt anotācijas 3. sadaļu.
Piedāvātā redakcija
-
	Guna Federe (FM)

	3.
	MK sēdes protokollēmuma projekts
4. Atļaut Centrālajai finanšu un līgumu aģentūrai veikt attiecīgus grozījumu esošajos Projektu īstenošanas līgumos (paredzot, ka Projektu darbība tiks pakāpeniski īstenota divos Eiropas Savienības fondu plānošanas periodos, un attiecīgi, Projektu otro posmu īstenot Eiropas Savienības kohēzijas politikas programmas 2021. – 2027.gadam ietvaros, neveicot Projektu 2. posmu projektu atlasi) un atļaut Centrālajai finanšu un līgumu aģentūrai samaksāt maksājumus pirms Projektu pabeigšanas.
	Priekšlikums
Lūdzam precizēt protokollēmuma 4.punktu attiecībā uz projektu atlasi posmojamo projektu 2.posmam. Skaidrojam, ka, projektiem, kas atbilst Eiropas Parlamenta un Padomes Regulas (ES) 2021/1060 (2021. gada 24. jūnijs), ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai (turpmāk – KNR) 118.a pantam, projektu iesniegumu atlase nav jāveic, taču, ja projekts posmojams atbilstoši KNR 118.pantam, būs jāpiemēro vienkāršota atlases procedūra atbilstoši Uzraudzības komitejā apstiprinātajai pieejai un kritērijiem, kā arī atlases nolikumā paredzētajā kārtībā. Projekts Nr. 6.2.1.2/22/I/002 “Dzelzceļa infrastruktūras modernizācija vilcienu kustības ātruma paaugstināšanai” posmojams atbilstoši KNR 118.panta nosacījumiem.
Vienlaikus lūdzam papildināt anotāciju ar informāciju, kuram KNR regulas pantam (t.i. 118. vai 118.a) atbilst katrs posmojamais projekts, t.sk. apstiprinot atbilstību konkrēto punktu nosacījumiem.
Piedāvātā redakcija
Atļaut Centrālajai finanšu un līgumu aģentūrai veikt attiecīgus grozījumu esošajos Projektu īstenošanas līgumos (paredzot, ka Projektu darbība tiks pakāpeniski īstenota divos Eiropas Savienības fondu plānošanas periodos, un attiecīgi, Projektu otro posmu īstenot Eiropas Savienības kohēzijas politikas programmas 2021.–2027.gadam ietvaros, Projekta Nr. 6.2.1.2/21/I/001 “Dzelzceļa pasažieru infrastruktūras modernizācija” gadījumā neveicot projektu atlasi 2.posmam ) un atļaut Centrālajai finanšu un līgumu aģentūrai samaksāt maksājumus pirms Projektu pabeigšanas.
	Elīna Puriņa (FM)

	4.
	Noteikumu konsolidētā versija
25.1 Ja finansējuma saņēmējs nevar pilnībā pabeigt projektā plānotās aktivitātes un sasniegt projektā plānotos iznākuma rādītājus līdz termiņam, kas noteikts Eiropas Parlamenta un Padomes 2013. gada 17. decembra Regulā (EK) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 (turpmāk – Regula Nr. 1303/2013) 65. panta 2. punktā, projektu var sadalīt posmos un tā īstenošanu pabeigt Eiropas Savienības fondu 2021. – 2027. gada plānošanas periodā atbilstoši Eiropas Savienības Kohēzijas politikas programmas 2021. – 2027. gadam 3.1.1. specifiskā atbalsta mērķa “Attīstīt ilgtspējīgu, pret klimatu izturīgu, inteliģentu, drošu un vairākveidu TEN-T infrastruktūru” 3.1.1.3. pasākuma “Eiropas transporta tīklā esošās dzelzceļa infrastruktūras attīstība” iezīmētajam finansējumam un nosacījumiem.
	Priekšlikums
Lūdzam aizstāt Ministru kabineta 2016. gada 21. jūnija noteikumu Nr. 404 "Darbības programmas "Izaugsme un nodarbinātība" prioritārā virziena "Ilgtspējīga transporta sistēma" 6.2.1. specifiskā atbalsta mērķa "Nodrošināt konkurētspējīgu un videi draudzīgu TEN-T dzelzceļa tīklu, veicinot tā drošību, kvalitāti un kapacitāti" 6.2.1.2. pasākuma "Dzelzceļa infrastruktūras modernizācija un izbūve" īstenošanas noteikumi" (turpmāk - noteikumi Nr. 404) plānotajā 25.1 punktā norādīto tekstu "projektu var sadalīt posmos un tā īstenošanu pabeigt Eiropas Savienības fondu 2021. – 2027. gada plānošanas periodā atbilstoši Eiropas Savienības Kohēzijas politikas programmas 2021. – 2027. gadam 3.1.1. specifiskā atbalsta mērķa “Attīstīt ilgtspējīgu, pret klimatu izturīgu, inteliģentu, drošu un vairākveidu TEN-T infrastruktūru” 3.1.1.3. pasākuma “Eiropas transporta tīklā esošās dzelzceļa infrastruktūras attīstība” iezīmētajam finansējumam un nosacījumiem" ar tekstu šādā redakcijā: "finansējuma saņēmējs pabeidz projektu, to pilnībā vai daļēji finansējot Eiropas Savienības kohēzijas politikas programmas 2021.–2027. gadam ietvaros, ja projektā plānotajām darbībām ir divi finansiāli nošķirami posmi, darbību otrais posms atbilst Eiropas Savienības kohēzijas politikas programmas 2021.–2027. gadam nosacījumiem un tiek finansēts Eiropas Savienības kohēzijas politikas programmas 2021.–2027. gadam ietvaros".
Piedāvātā redakcija
-
	Sintija Gedvila (FM)

	5.
	Noteikumu konsolidētā versija
25.5 Šo noteikumu 25.1 punktā minētajā gadījumā finansējuma saņēmējam jānodrošina pilnīga projekta darbību pabeigšana, funkcionalitāte un nodošana ekspluatācijā, un noteikto mērķu un rādītāju sasniegšana līdz Eiropas Savienības fondu 2021. – 2027. gada plānošanas perioda izdevumu attiecināmības perioda beigām, tas ir, 2029. gada 31. decembrī.
	Priekšlikums
Lūdzam papildināt noteikumu projektu ar jaunu punktu piedāvātajā redakcijā, lai skaidri noteiktu rīcību gadījumā, ja noteiktajā termiņā netiek pabeigtas visas plānotās projekta darbības un sasniegti rādītāji. 


Piedāvātā redakcija
Ja finansējuma saņēmējs šo noteikumu 25.1 punktā minētajā gadījumā nepabeidz visas plānotās projekta darbības un nesasniedz visus plānotos iznākuma rādītājus šo noteikumu 25.5 punktā minētajā termiņā, finansējuma saņēmējam ir pienākums atmaksāt sadarbības iestādei projektā izmaksāto finansējumu saskaņā ar līguma par projekta īstenošanu nosacījumiem.
	Sintija Gedvila (FM)



